Йыгьсыздырам…

Йыгьсыздырам уычвак| тамхауа, 
Йа заны г|апсарак| уымбауа,
Йутахъу зымг|вала унахъауа,
Ук|арт|т|а  к|амбыщта ушбзазуш.

Йыгьсыздырам зак| джьауымщауа,
Йа заны зак|ы уахъымгвырг|вауа,
Угвы йтаук|ыз мурадк| уазымцауа,
Гвалымца-гвалымхта ушбзазуш.

Йыгьсыздырам гвауак| уымг|ауа,
Йа заны зак| ахъаз угвы мцх|ауа,
Ууаг|а рыхъаз бзирак| уымхауа,
Уыц|хгьи, уымшгьи ацапшыта ушбзазуш.

Йыгьсыздырам  зак|гьи упымхауа,
Саби  бжьык| уунаг|ва йымгауа,
Уыг|взачва  зны уытшг|ва дмырпхауа,
Йухъазыта хьшвашвадза ушбзазуш.

Йыгьсыздырам уаргванк| дузымпшуа,
Йа заны мг|ва ш|ыц| амумдауа,
Х|бзазара апшдзара уымбауа,
Ари Адуней лашара апны ушбзазуш.

Шхай Катйа.